Ριχάρδος Γούντβιλ (απεβ. 1441)

Ο Ριχάρδος Γουάιντεβιλ ή Γούντβιλ, αγγλ.: Richard Wydeville που αναφέρεται επίσης ταυτόχρονα ως Woodville (1385 - 1441) ήταν Άγγλος γαιοκτήμονας, στρατιωτικός, διπλωμάτης, διοικητής και πολιτικός. Ο γιος του νυμφεύτηκε μία θεία τού βασιλιά Ερρίκου ΣΤ΄, και ήταν οι γονείς τής συζύγου τού επόμενου βασιλιά, Εδουάρδου Δ΄. 

 Καταγωγή 
Ήταν ο νεότερος γιος του Τζον Γουάιντεβιλ (απεβ. πριν από το 1401), ενός γαιοκτήμονα από το Νορθάμπτονσιρ με μακρά σταδιοδρομία ως διοικητικός υπάλληλος και πολιτικός,  και τής 2ης συζύγου του Ισαβέλλας, χήρας τού Ρόμπερτ Πάσελοου, από το Ντρέιτον Πάρσλοου.  Κληρονόμος των οικογενειακών γαιών ήταν ο μεγαλύτερος αδελφός του, από τον 1ο γάμο τού πατέρα του, ο Τόμας Γουάιντεβιλ (απεβ. π. το 1435), ο οποίος ακολούθησε τον πατέρα του ως διοικητικός υπάλληλος και πολιτικός. 

Τουλάχιστον από το 1268 η οικογένεια Γουάιντεβιλ ήταν ενοικιαστές στο χωριό Γκράφτον Ρέτζις, όπου κατείχαν το φέουδο (manor) δίπλα στην εκκλησία, και είχαν αποκτήσει γη σε γειτονικές ενορίες.  Σύμφωνα με τον Χάστεντ, ο Τζον Γουάιντεβιλ ήταν αυτός που απέκτησε το φέουδο (manor) τού Μόουτ στο Μέιντστοουν στο Κεντ,  το οποίο τελικά περιήλθε στον Ριχάρδο.

 Σταδιοδρομία 
Το 1411 υπηρετούσε στη Γαλλία στη φρουρά τού Γκιν, τότε μέρος τής αγγλικής επικράτειας τού Παλ ντε Καλαί, υπό τον Θωμά δούκα τού Κλάρενς, αδελφό τού βασιλιά Ερρίκου Ε΄. Το 1415 και το 1417 ήταν διοικητής στις δυνάμεις τού Ερρίκου Ε΄ που πολεμούσαν στη Γαλλία, και αργότερα τέθηκε υπό τις διαταγές ενός άλλου αδελφού του βασιλιά, τού Ιωάννη δούκα τού Μπέντφορντ. 

Το 1419 και το 1420 τού παραχωρήθηκαν διάφορες κτήσεις, κυριότητες και βαϊλίκια στη Νορμανδία,  που κορυφώθηκαν το 1421 με τον διορισμό του ως σενεσάλη τής επαρχίας τής Νορμανδίας.  Το 1423 ήταν θαλαμηπόλος τού δούκα τού Μπέντφορντ, θησαυροφύλαξ (ταμίας) τής Νορμανδίας και διοικητής τής πόλης Καέν.   Μετά από αναταραχές στο Λονδίνο το 1425, διατάχθηκε εκεί να φυλάει τον Πύργο, και το 1426 συμμετείχε σε μία αποστολή που στάλθηκε για διαπραγματεύσεις με τον Φίλιππο Γ΄ δούκα τής Βουργουνδίας.  Εκείνη τη χρονιά, ο γιος του Ριχάρδος χρίστηκε ιππότης από τον δούκα τού Μπέντφορντ.  Το 1427 έγινε υποδιοικητής τού Καλαί,  και το 1431 διορίστηκε για να φυλάει τον νεαρό βασιλιά Ερρίκο ΣΤ΄, ενώ βρισκόταν στη Γαλλία. 

Το 1433 εξελέγη εκπρόσωπος στο Κοινβούλιο για το Κεντ,  και διορίστηκε ειρηνοδίκης τής κομητείας.  Την άνοιξη τού 1434 παρευρέθηκε στη συνεδρίαση τού Μεγάλου Συμβουλίου στο Γουέστμινστερ, κατά τη διάρκεια τού οποίου ο δούκας τού Μπέντφορντ και ο αδελφός του Χάμφρεϊ δούκας τού Γκλόστερ, διαφώνησαν για τον χειρισμό τής αγγλικής πολεμικής προσπάθειας στη Γαλλία, μετά την οποία κλήθηκε να επιστρέψει στην ενεργό υπηρεσία εκεί.  Ενώ ήταν μέλος τού συμβουλίου, ο γιος του Ριχάρδος γνώρισε τη Γαλλίδα σύζυγο τού δούκα τού Μπέντφορντ, Ιακωβίνη, την οποία νυμφεύτηκε μετά το τέλος τού δούκα.  

Το 1435 διορίστηκε ξανά υποδιοικητής τού Καλαί,  και διορίστηκε επικεφαλής επίτροπος για να διαπραγματευτεί για την Αγγλία με το δουκάτο τής Βουργουνδίας, το Τευτονικό Τάγμα και τη Χανσεατική Ένωση.  Εκείνη τη χρονιά, ο αδελφός του Θωμάς απεβίωσε χωρίς παιδιά, και άφησε σχεδόν τα πάντα στις αδελφές του Ελισάβετ και Αγνή, εκτός από το προγονικό κτήμα τού Γκράφτον, το οποίο περιήλθε στον Ριχάρδο.  Αμφισβήτησε τη διαθήκη, και η νομική διαμάχη συνεχίστηκε για το υπόλοιπο τής ζωής του. 

Το 1437 διορίστηκε κοντόσταυλος τού κάστρου τού Ρότσεστερ,   αλλά αργότερα την ίδια χρονιά εξελέγη σερίφης τού Νόρθαμπτονσιρ,   όπου υπηρέτησε και σε μία επιτροπή το 1439. 

Συνέταξε τη διαθήκη του στις 29 Νοεμβρίου 1441, και απεβίωσε λίγο αργότερα,   και τάφηκε στο Μέιντστοουν.   Παρά τη σταδιοδρομία του στη δημόσια υπηρεσία, και τις στενές του σχέσεις με τη βασιλική οικογένεια, δεν χρίστηκε ποτέ ιππότης. 

 Οικογένεια 
Σύζυγός του ήταν η Ιωάννα, κόρη τού Τόμας (ή Τζον) Μπέντλισγκεϊτ, από το Νάιτστοουν His accounts for custody of the Tower in The National Archives (UK) Discovery catalogue, item E 101/51/22 (1424-1426).  στην ενορία Ότερυ Σαυντ Μαίρυ στο Ντέβον, και τής συζύγου του Ιωάννας Μπωσάμπ.  Είχε δύο γνωστά παιδιά:
 Ριχάρδος (απεβ. 1469), νυμφεύτηκε την Ιακωβίνη τού Λουξεμβούργου, χήρα τού Ιωάννη τού Λάνκαστερ δούκα τού Μπέντφορντ, και χρίστηκε κόμης τού Ρίβερς. Η κόρη τους Ελισάβετ Γούντβιλ ήταν η βασιλική σύζυγος τού βασιλιά Εδουάρδου Δ΄,   και έγινε η πρόγονος όλων των κυβερνώντων μοναρχών τής Αγγλίας από το 1509 και μετά, και τής Σκωτίας από το 1513 και μετά.
 Ιωάννα (απεβ. 1462), παντρεύτηκε τον βουλευτή τού Κεντ Γουίλιαμ Χόουτ, από το Μπίσοπσμπορν. His accounts as Seneschal of Normandy, and Captain of Gisors and La Tour de Chaumont in The National Archives (UK) Discovery catalogue, items E 101/49/37-38 (1420-1422). 
 Αλίκη Χόουτ, παντρεύτηκε τον σερ Τζον Φοτζ.
 Τζόαν Φοτζ, παντρεύτηκε τον σερ Τόμας Γκρην.
 Μωντ Γκρην, παντρεύτηκε τον σερ Θωμά Παρ.
 Αικατερίνη Παρ, η 6η και τελευταία σύζυγος τού βασιλιά Ερρίκου Η΄ Τυδώρ.

Η χήρα του απεβίωσε λίγο μετά τις 17 Ιουλίου 1448, όταν είχε περιουσία στην Ιρλανδία, και πιθανότατα τάφηκε στο Μέιντστοουν. 

Πρόγονοι

 Αναφορές 

Κατηγορία:Πρόσωπα του Εκατονταετούς Πολέμου